Annette Georges
Annette Mary Solange Georges (Amụrụ n'afọ 1957) bụ onye ọka iwu, onye ndọrọ ndọrọ ọchịchị Seychelles na onye isi mbụ nke Seychelles United Opposition Party.

A mụrụ Annette Georges na Seychelles n'afọ 1957. Ọ tolitere n'ezinụlọ nke etinyelarị aka na ndọrọ ndọrọ ọchịchị nke mba ya. Nna ya bụ onye minista na onye otu Seychelles National Assembly na tiketi nke Seychelles Democratic Party (SDP) nke mechara ghọọ SDP-SPUD mgbe ya na Seychelles People's Unity Party (SPUP) jikọrọ aka.

Ọ gụrụ akwụkwọ iwu na United Kingdom ma kpọọ ya ka ọ bụrụ onye ọka iwu n'afọ 1980. Ọrụ mbụ ya mgbe o si na United Kingdom lọta bụ ọkwa n'ọfịs Attorney General. Ọ rịgooro n'ọkwa ruo mgbe ọ ghọrọ osote onye ọka iwu ukwu. N'afọ 1985, a họpụtara ya ka ọ bụrụ onye majie.

Annette Georges bụ onye guzobere Parti Seselwa, otu n'ime òtù ndọrọ ndọrọ ọchịchị mbụ malitere mgbe ekwupụtara Seychelles dị ka steeti nwere ọtụtụ òtù. Parti Seselwa mechara jikọta ya na òtù mmegide abụọ ọzọ iji guzobe United Opposition (UO) Party, nke ọ bụ onye na-ahụ maka akụ na ụba na onye ndú ya.  N'afọ 1994, Georges kwụsịrị dịka onye ndu, a họpụtakwara Wavel Ramkalawan dịka onye nọchiri ya.

Georges bụ onye na-azọ ọkwa osote onye isi ala nke Seychelles National Party maka ntuli aka afọ 2001 n'afọ 2006.

Ebenside 

Mmadụ ndi di ndụ